Medidas antropométricas by ddiivveerr 132989 views
Signos vitales y medidas antropomet... by Luis Fernando 166963 views
Antropometria medidas antropometricas by Cláudia Rosa 119180 views
Antropometria,imc y talla by LA Odiada Cupido 15171 views
Antropometria by jeanes 31997 views
Antropometria para educacion fisica by angels2403 12353 views Datum vir DA-hofsaak teen Gigaba en Dlamini bekend | Maroela Media
Die hooggeregshof in Pretoria sal op 11 Maart aanstaande jaar die DA se aansoek aanhoor dat die voortgesette kabinetslidmaatskap van ministers Malusi Gigaba en Bathabile Dlamini onwettig is.
Mmusi Maimane, DA-leier, het die aankondiging vanoggend voor die parlementêre perskorps gedoen en terselfdertyd vir pres. Cyril Ramaphosa gevra om albei ministers in elk geval vroegtydig – trouens onmiddellik – af te dank.
Dit volg daarop dat sowel Gigaba as Dlamini – in heeltemal afsonderlike sake – deur die hof daaraan skuldig bevind is dat hulle onder eed gelieg en die Grondwet oortree het. Die openbare beskermer, adv. Busisiwe Mkhwebane, het ook verlede week bevind Ramaphosa moet dissiplinêr teen Gigaba optree.
In Dlamini se geval hou die bevindings verband met haar hantering van die uitbetaling van welsynstoelaes, en die leuens wat sy aan die konstitusionele hof vertel het om haar teen die gevolge van haar dade te probeer beskerm.
In Gigaba se geval handel dit oor sy optrede in die Fireblade-saak waarin ŉ maatskappy van die Oppenheimer-familie ŉ doeanefasiliteit by die OR Tambo-lughawe wou bedryf.
Maimane het vanoggend gesê 264 dae ná Ramaphosa se bewindsoorname het daar van sy belofte van skoon regering dadels gekom. Hy behou steeds ministers onder verdenking in sy kabinet omdat hy eenheid in die ANC bo alles ag.
Gegewe die hofbevindings teen Gigaba en Dlamini sal die DA aanvoer hul voortgesette lidmaatskap van die kabinet is irrasioneel en ongeldig, het Maimane aangedui.
Hy het hom ook uitgespreek teen die gewoonte van ANC-ministers om die belastingbetaler te wil laat opdok vir hul regsprobleme. So byvoorbeeld beloop oudpres. Jacob Zuma se regskoste nou al R15 miljoen.
“Waar gaan hy ooit die geld kry om daardie regskoste te betaal? Hy is ŉ pensioenaris sonder bates,” het Maimane oor Zuma gesê.
Volgens Maimane is Dlamini se enigste houvas dat sy presies weet waar die ANC se geraamtes begrawe lê, en dis volgens die DA nou maar eenmaal nie genoeg rede om haar in die kabinet te hou nie.
Baie skade gemaak aan die land ! En niks gebeur met hulle !
Hulle sal wéér alles ontken…
Gebruik die regte skietgoed, en hulle sal sing soos kanaries…
Dis goeie nuus daai 2 moes trouens NOOIT eers daar gewees het nie.
Ai tog!…..en tot dan leef ons steeds soos konings ……….en dan sekerlik weer “gesuspend” met volle salaris vir die volgende 2 jaar…
JZ · 1 week gelede
Net n goue hand druk van n paar miljoen , en n nuwe pos waar hulle die vernietigings werk kan voort sit.
Comrade aansteliings het gefaal en daar is nog baie sulke gevalle.
Nee wat daar gaan niks met hulle gebeur nie….